Diari Oficial de la Generalitat Valenciana


Sumari del DOGV 5020, del 03-06-2005 (2005/5959)

Informació pública de l'alternativa tècnica del programa d'actuació i pla parcial de millora del sector 1 FH-8 de Meliana.
--------------------------------------------------------------------------------------------------------------------------

### Dades del document

Número de DOGV
:   5020

Data del DOGV
:   03-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/5959


Organisme emissor
:   Meliana Gestion y Servicios, SL

Tipus de document
:   Anunci

Informació pública de l'alternativa tècnica del programa d'actuació i pla parcial de millora del sector 6 MS-5 de Meliana. [2005/S5959]
  
Meliana Gestión y Servicios, SL, domiciliada a Meliana 46477 (València), avinguda de Santa María, núm. 3, CIF núm. Z00072715, inscrita en el Registre Mercantil de València, Secció 8, full registral V-59.979, als efectes del que establixen els articles 46 i 48 de la Llei Reguladora de l'Activitat Urbanística (LRAU), sotmet a informació pública l'alternativa tècnica per al desenvolupament del programa d'actuació integrada d'un sector delimitat a la partida Llapassar. La proposta de programa es compon de memòria de l'alternativa tècnica, pla parcial de millora, i avantprojecte d'urbanització amb els annexos; la finalitat del qual és procedir a la delimitació del sector d'actuació, ordenació detallada d'esta i urbanització de la unitat d'execució única. Esta proposta de programa se sotmet a informació pública, durant 20 dies hàbils, comptadors des de la publicació d'este anunci en el Diari Oficial de la Generalitat Valenciana; i podrà ser examinada a l'Ajuntament de Meliana, situat a la plaça Major núm. 1, en dies i hores d'oficina (un exemplar complet de la documentació va ser depositat el dia 7 de març de 2005); i en la notaria d'Alfredo Granell Dasí, situada a l'avinguda Germanies, núm. 1 de Moncada (València), on s'ha protocol·litzat esta documentació, amb el número 596, i podrà ser consultada en dies hàbils en horari de 10.00 a 14.00 h. Qualsevol persona podrà obtindre còpia de l'acta de protocol·lització de la documentació, a costa seua, o sol·licitar que se li exhibisca esta. Dins de l'esmentat termini d'informació pública es podran presentar, davant l'Ajuntament de Meliana, al·legacions al programa i també altres alternatives tècniques que pretenguen competir amb l'exposada al públic, sense perjuí del dret de pròrroga previst en l'esmentada llei. Finalitzat el termini indicat, o el de pròrroga, si s'escau, en els cinc dies hàbils següents podran presentar-se davant l'Ajuntament, en plica tancada, proposicions juridicoeconòmiques per a executar qualsevol de les alternatives tècniques que s'hagen formulat. L'acte d'obertura de pliques se celebrarà a l'Ajuntament el dia següent hàbil a la conclusió del termini per a presentar-les. Durant els 10 dies següents a l'obertura de pliques, totes les actuacions estaran a la vista per a consulta i al·legacions. Als efectes previstos en l'article 59.4º de la Llei de Règim Jurídic de les Administracions Públiques i del Procediment Administratiu Comú, es fa constar que este anunci es dirigix també als titulars de béns i drets afectats per l'actuació, per si no fóra possible la notificació individualitzada a cap d'ells; i la present publicació val també per a qui siga desconegut, s'ignore el lloc de notificació o, intentada esta, no s'haguera pogut practicar; i en particular als propietaris de les parcel·les cadastrals: parcel·la cadastral número 8389354 i parcel·la cadastral número 8791511 que no figuren en la base de dades cadastral.